Tekib küsimus, mis on kirikus tegelikult kõige väärtuslikum - kas talitused, jumalateenistus, kohvilaud, koguduse majandusküsimused vms? Teades, kui palju on EELKs häid ja pühendunud vaimulikke, oleks patt öelda, et kogudused on muutumas konveiermasinaks, kus toodetakse kristlasi, nendele püütakse pakkuda teatud meelepäraseid teenuseid ning lõpp-produktiks on koguduse liige kui objekt, mis teenib koguduse  masinavärgile lisaväärtusi tagasi.